Predkladacia správa

Slovenská republika je od 1. januára 2002 zmluvnou stranou Európskej charty regionálnych alebo menšinových jazykov (ďalej len „charta jazykov“). Charta jazykov vytvorila vlastný kontrolný mechanizmus, v  ktorého rámci Výbor ministrov Rady Európy monitoruje úroveň plnenia záväzkov zo strany štátov - zmluvných strán.

Dňa 21. februára 2007 prijal Výbor ministrov Rady Európy odporúčanie o implementácii charty jazykov na Slovensku. Tým bolo ukončené prvé kolo monitoringu, ktoré sa začalo v roku 2003. Účelom predkladaného materiálu je informovať o priebehu a výsledkoch prvého kola monitoringu vrátane stručnej informácie o charte jazykov a kontrolnom mechanizme. 

Predložený materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.